Държавен вестник, бр. 9, 2018 г., стр. 35

БРОЙ  9	
Д Ъ Р Ж А В Е Н  В Е С Т Н И К 	
СТР.  35  
МИНИСТЕРСТВО
НА ОБРАЗОВАНИЕТО И НАУКАТА
ПРАВИЛНИК 
за устройството и дейността на регионалните 
центрове за подкрепа на процеса на приоб­
щаващото образование
Г л а в а  п ъ р в а
ОБЩИ ПОЛОЖЕНИЯ
Чл. 1. С този правилник се уреждат функ­
циите, дейностите, структурата, управлението 
и организацията на дейността на регионалните 
центрове за подкрепа на процеса на приоб­
щаващо образование, наричани по-нататък 
„регионални центрове“.
Чл. 2. Регионалните центрове са държавни 
специализирани обслужващи звена по чл. 50, 
ал. 3 за осъществяване на дейностите по 
чл. 50, ал. 1, т. 2, 3 и 5 от Закона за предучи­
лищното и училищното образование (ЗПУО), 
свързани със:
1. провеждане на държавната политика 
за подкрепа на процеса на приобщаващото 
образование; 
2. организационно и методическо подпо­
магане на детските градини и училищата по 
отношение на предоставянето на допълнителна 
подкрепа за личностно развитие на децата и 
учениците;
3. квалификация на педагогическите спе­
циалисти във връзка с приобщаващото об­
разование и допълнителната подкрепа за 
личностно развитие на децата и учениците;
4. осигуряване на ресурсно подпомагане на 
деца и ученици със специални образователни 
потребности в случаите, уредени в ЗПУО.
Чл. 3. (1) Регионалните центрове са юри­
дически лица, второстепенни разпоредители 
с бюджет към министъра на образованието 
и науката със седалище – административни­
ят център на областта, на чиято територия 
осъществяват дейността си.
(2) Регионалните центрове ползват имо­
ти – публична държавна собственост.
Чл. 4. Регионалните центрове се финанси­
рат със средства от:
1. държавния бюджет чрез бюджета на 
Министерството на образованието и науката;
2. собствени приходи;
3. други източници.
Чл. 5. Министърът на образованието и 
науката осъществява контрол върху дейността 
на регионалните центрове.
Г л а в а  в т о р а
ФУНКЦИИ И ДЕЙНОСТИ
Чл. 6. (1) Регионалните центрове имат 
координираща, консултативна, образовател­
на, диагностична и методическа функция в 
областта на приобщаващото образование и 
допълнителната подкрепа за личностно раз­
витие на децата и учениците в институциите в 
системата на предучилищното и училищното 
образование.
(2) Регионалните центрове имат и функ­
ции, свързани с квалификационната дейност 
на педагогическите специалисти в областта 
на приобщаващото образование и допълни­
телната подкрепа за личностно развитие на 
децата и учениците. 
Чл. 7. В областта на координиращата 
функция регионалните центрове извършват 
следните дейности: 
1. осигуряват координация на дейностите 
във връзка с оценката на индивидуалните по­
требности на децата и учениците със специални 
образователни потребности за предоставяне на 
допълнителна подкрепа за личностно развитие;
2. осъществяват координация по изпъл­
нението на плана за подкрепа на детето 
или ученика със специални образователни 
потребности;
 3. координират с детските градини и учили­
щата, където няма възможност за формиране 
на екип за подкрепа за личностното развитие, 
осигуряването на ресурсни учители и други 
педагогически специалисти;
4. координират връзката между родители­
те и центровете за специална образователна 
подкрепа, както и между родителите и спе­
циалните училища;
5. развиват разнообразни форми на сът-
рудничество с институции, с физически и 
юридически лица с нестопанска цел за под­
помагане процеса на приобщаване на децата 
и учениците;
6. участват в разработването на областни 
и общински стратегии за приобщаващо об­
разование;
7. организират и провеждат регионални 
инициативи по въпросите на приобщаващото 
образование.
Чл. 8. В областта на консултативната 
функция регионалните центрове извършват 
следните дейности:
1. запознават родителите с принципите и 
философията на приобщаващото образование;
2. консултират родителите за условията на 
предоставянето на допълнителна подкрепа за 
личностно развитие на децата и учениците; 
3. консултират родители, учители и спе­
циалисти за усвояването на различни форми 
и техники на работа с деца и ученици със 
специални образователни потребности и за 
използването на специализирана литература;
4. консултират родителите и педагогически­
те специалисти за използването на различни 
видове терапии – фамилна терапия, арттера­
пия, кинезитерапия, ерготерапия, сензорна 
интеграция и др., съобразно индивидуалните 
потребности на децата и учениците; 
5. съдействат за включването и участието 
на родителите и педагогическите специалисти